पंजाब में बेटी से बलात्कार करने वाला बाप गिरफ्तार  
फगवाड़ा में अपनी किशोरी बेटी के साथ कथित तौर पर बलात्कार करने के आरोप में शमशेर सिंह नामक शख्स को गिरफ्तार कर लिया गया है।
पंजाब के फगवाड़ा में अपनी किशोरी बेटी के साथ कथित तौर पर बलात्कार करने के आरोप में पिता को गिरफ्तार किया गया। थाना प्रभारी योगेश कुमार शर्मा ने कहा कि अपनी बेटी के साथ लगातार दुष्कर्म करने के आरोप में मंगलवार रात शमशेर सिंह को भारतीय दंड संहिता की धारा 376 (बलात्कार) और 506 (डराना-धमकाना) के तहत गिरफ्तार किया गया।  सिंह को न्यायिक हिरासत में भेज दिया गया है। सिंह की बेटी ने अपनी शिकायत में कहा था कि तीन साल पहले जब वह नौंवी कक्षा में थी, तो उसके पिता ने पहली बार बलात्कार किया था और उसके बाद कई बार दुष्कर्म किया गया।